རྟ་མཆོག་རོལ་པ་གསང་སྒྲུབ་ཀྱི་རྒྱུན་ཁྱེར་གྲུབ་གཉིས་དཔལ་
སྟེར་ཅེས་བྱ་བ་བཞུགས་སོ། །ན་མོ་གུ་རུ་ཧ་ཡ་ཤྲཱི་བཱ་ཡ། རྟ་མཆོག་རོལ་པ་གསང་སྒྲུབ་ཀྱི་རྣལ་འབྱོར་ཟབ་མོ་མདོར་བསྡུས་ཏེ་ཉམས་སུ་བླང་བའི་ཚུལ་ལ། སྐྱབས་སེམས་ནི། བདག་སོགས་འགྲོ་ཀུན་དེང་ནས་བྱང་ཆུབ་བར། །རྩ་གསུམ་ལྷ་ཚོགས་
རྣམས་ལ་སྐྱབས་སུ་མཆི། །གཞན་དོན་རྫོགས་པའི་སངས་རྒྱས་ཐོབ་པའི་ཕྱིར། །དབང་ཆེན་རྟ་མཆོག་རོལ་པ་བསྒོམ་པར་བགྱི། །ལན་གསུམ། སེམས་ཅན་ཐམས་ཅད་བདེ་བ་དང་སོགས་ཚད་མེད་བཞི་བསྒོམ། དངོས་གཞི་ནི། འོད་གསལ་སྟོང་
825

ཉིད་དབྱིངས་ལས་རིག་པའི་རྩལ། །སྣ་ཚོགས་པདྨ་ཉི་མའི་གདན་གྱི་སྟེང་། །རང་ཉིད་སྐད་ཅིག་རྟ་མཆོག་རོལ་པའི་སྐུ། །དམར་ལྗང་དཀར་བའི་ཞལ་གསུམ་ཕྱག་དྲུག་པ། །དབུ་གཙུག་རྟ་མགོ་ལྗང་ནག་རྟ་སྐད་འཚེར། །ཞབས་བརྒྱད་སྦྲུལ་བརྒྱད་
བསྣོལ་བའི་སྟེང་དུ་བགྲད། །གཡས་གསུམ་རྡོ་རྗེ་ཁ་ཊཱཾ་རལ་གྲི་དང་། །གཡོན་གསུམ་སྡིགས་མཛུབ་མདུང་ཐུང་རྒྱུ་ཞགས་བསྣམས། །གར་དགུའི་ཉམས་ལྡན་དུར་ཁྲོད་ཆས་ཀྱིས་བརྒྱན། །ཡེ་ཤེས་མེ་ཕུང་འཁྲུགས་པའི་དབུས་ན་རོལ། །མགུལ་གྱི་
བུམ་པ་ནས་བཟུང་ལོང་བུ་ཡན། །རང་འདྲའི་ཁྲོ་ཆུང་དཔག་ཏུ་མེད་པས་གཏམས། །ལྷ་ཚོགས་ཞལ་ནས་སྔགས་ཀྱཻ་སྒྲ་སྒྲོགས་ཤིང་། །འོད་ཟེར་དཔག་གཡས་མཁའ་ཁྱབ་འཕྲོས་པ་ཡིས། །འཕགས་མཆོད་བྱིན་རླབས་དངོས་གྲུབ་རང་ལ་ཐིམ། །འགྲོ་
ཀུན་སྒྲིབ་སྦྱངས་བདེ་བའི་དཔལ་ལ་བཀོད། །སྡེ་བརྒྱད་འབྱུང་པོ་བྱད་མ་བརླག་ཅིང་གཟིར། །སྣང་བ་ལྷ་ལ་གྲགས་པ་སྔགས་ཀྱི་སྒྲ། །དྲན་རྟོག་ཀ་དག་ཆོས་སྐུའི་ངོ་བོར་གྱུར། །ཨོཾ་ཧྲཱིཿཔདྨནྟ་ཀྲི་ཏ་བཛྲ་ཀྲོདྷ་ཧ་ཡ་གཱི་བ་ཧུ་ལུ་ཧུ་ལུ་ཧཱུྃ་ཕཊ། ཅེས་ཅི་ཿ
ནུས་དང་། སྔོན་ཏུ་བསྙེན་པ་སོང་བ་ཡིན་ན། སྔགས་ཤམ་དུ་དབང་སྡུད་ཀྱི་སྔགས། ཨོཾ་བཛྲ་དུན་བྷྱོཿཏྲིག་ནན་ཛཿ ཛཿ ས་མ་ཡ་སྟཱཾ། ཞེས་དང༌། ས་མ་ཡ་ཛཿ ས་མ་ཡ་ཟློག ས་མ་ཡྀ་བྷྱོཿ ས་མ་ཡ་གཏུབས། ས་མ་ཡ་བྱེར། ས་མ་ཡ་
རྦད༑ ས་མ་ཡ་རྦད་རྦུད་ཕཊ་ཡ། འབྱུང་པོ་མཱ་ར་ཡ་ཛཿཛཿ ཞེས་པའང་སྦྲེལ་ལ་ཅུང་ཟད་བཟླས། རྒྱལ་གདོན་ལ་དམིགས་ཀྱིས་བསལ་ན། ཁཾ་རཀྵ་ས་མ་ཡ་ཛཿ ཞེས་སོགས་ས་མ་ཡ་ཐམས་ཅད་ཀྱི་མགོར་ཁཾ་རཀྵ་སྦྱར་བའང་བཟླའོ། །ཐུན་
སྒྲུབ་ཐབས་ཀུན་བཏུས་

ו
祭
আ
།མཐར་དབྱངས་གསལ་རྟེན་འབྲེལ་སྙིང་པོས་སྔགས་ཀྱི་ལྷག་ཆད་བསྐང་ཞིང་བརྟན་པར་བྱ། སྣང་ཆའི་ལྷ་སྐུ་འོད་གསལ་དབྱིངས་སུ་ཐིམ། །སླར་ཡང་སྐད་ཅིག་རྟ་མཆོག་རོལ་པར་གྱུར། །དགེ་འདིས་བདུད་སྡེའི་གཡུལ་
ལས་རྣམ་རྒྱལ་ནས། །པདྨ་གར་དབང་གྲུབ་པའི་ས་ཐོབ་ཤོག །ཅེས་སོགས་བསྔོ་སྨོན་ཤིས་བརྗོད་ཀྱིས་མཚམས་སྦྱར་ཏེ་ཐུན་མཚམས་ཀྱི་བྱ་བ་ལ་འཇུག གཏོར་མ་འབུལ་ན། བསང་སྦྱང་། སྟོང་པའི་ངང་ལས་ཨོཾ་ལས་རིན་པོ་ཆེའི་སྣོད་ཡངས་ཤིང་
རྒྱ་ཆེ་བའི་ནང་དུ་ཨོཾ་ཨཱཿཧཱུྃ་གསུམ་ཞུ་བ་ལས་བྱུང་བའི་གཏོར་མ་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ལན་གསུམ། རང་གི་སྙིང་ག་ནས་འོད་ཟེར་འཕྲོས་པས་དཔལ་རྟ་མགྲིན་ལ་རྩ་གསུམ་ཆོས་སྲུང་རྒྱ་མཚོས་བསྐོར་བ་མདུན་གྱི་ནམ་མཁར་
བཛྲ་ས་མཱ་ཛཿ དེ་རྣམས་ཀྱི་ལྗགས་རྡོ་རྗེའི་སྦུ་གུ་གཏོར་མ་ལ་ཟུག་ནས་གསོལ་བར་བསམས་ལ། རྩ་སྔགས་ཀྱི་མཐར། ས་པ་རི་ཝཱ་ར་ཨི་དཾ་བ་ལིནྟ་ཁ་ཁ་ཁཱ་ཧི་ཁཱ་ཧི། གྲྀཧྞ་གྲྀཥྞ་བྷཱུ་ཉྫ་ཧོ་རཀྟ་པི་པ་ཧོ། ས་མ་ཡ་སྭཱ་ཧཱ། ཨོྃ་བཛྲ་པུཥྤ་ནས། ཤཔྟའི་
བར་གྱིས་མཆོད། རྒྱལ་བ་ཀུན་གྱི་ཆོས་སྐུ་པདྨའི་གདུང་༔ ཆོས་རྗེ་འོད་དཔག་མེད་པ་རྡོ་རྗེ་ཆོས༔ སྤྱན་རས་གཟིགས་སྤྲུལ་ཧྲཱིཿལས་རྔམ་ཆེན་སྤྲུལ༔ རྟ་མགྲིན་རྟ་སྐད་བཞད་ལ་ཕྱག་འཚལ་ལོ༔ ཞེས་བསྟོད། རྟ་མཆོག་རོལ་པ་འཁོར་བཅས་
རྣམས༑ །མཆོད་སྦྱིན་གཏོར་མ་སོགས་ཀྱིས་འདོད་དོན་གསོལ། རྟེན་ཡོད་ན་བརྟན་བཞུགས་དང་། མེད་ན་གཤེགས་གསོལ་སོགས་སྤྱི་ལྟར་བྱའོ། །བསྙེན་པ་བྱེད་ན། ཇི་སྐད་བཤད་པའི་རྣལ་འབྱོར་ཐུན་བཞིའི་རིམ་པས་རྩ་སྔགས་རབ་འབྲུ་
827

འབུམ༑ འབྲིང་བཞི་འབུམ། ཐ་མ་འབུམ་ཕྲག་གསུམ་བཟླ་བ་དང་། སྔགས་གསུམ་པོ་སྦྲེལ་བའང་ཞག་གསུམ་སོགས་ཅི་རིགས་པ་བཟླ། ཕྱི་ཐུན་གྱི་འཇུག་ཏུ་གཏོར་མ་འབུལ། ཁ་སྐོང་ཞི་བའི་སྦྱིན་སྲེག་བྱ་བའམ། མ་གྲུབ་ན་ཡི་གེ་བརྒྱ་པ་ཁྲི་ཕྲག་
སོགས་ཅི་ནུས་བཟླས་པས་ཀྱང་རུང་ངོ་། །ཞེས་པའང་གཏེར་གཞུང་རྩ་བ་གསལ་བྱེད་དང་བཅས་པའི་དགོངས་དོན་ཇི་ལྟ་བར་བྱ་བྲལ་བ་མཁྱེན་བརྩེའི་དབང་པོས་ཉུང་གསལ་སྙིང་པོར་དྲིལ་ཏེ་སྦྱར་བ་སིདྡྷི་རསྟུ